
Prome Minister Evelyn Wever-Croes: 


CORPORATE GOVERNANCE CODE TA UN PILAR 
DI INTEGRIDAD PA ENTIDADNAN DI GOBIERNO 


E documento ‘Nul Meting Corporate Governance” ta riba 
website di Prome Minister 


“Integridad pa Gabinete Wever-Croes ta un aspecto sumamente 
importante y ta para central den tur e meta y plannan di 
gobernacion”, ta palabranan cu Prome Minister Evelyn Wever- 
Croes semper a enfatisa desde cu el a asumi liderasgo di nos 
pais. 


E Ministerio di Integridad ta cay bou Minister President Evelyn 
Wever-Croes y ta basa riba tres pilar; Bureau Integriteit, 
Integriteitskamer, y Corporate Governance Code. 


Gabinete Wever-Croes a institui Bureau Integriteit na 2018 y 
ta preparando pa asina por cuminsa cu e trabounan necesario 
riba e tereno di integridad. Pa loke ta trata e Integriteitskamer, 
e trabounan lo sigui e aña aki pa motibo cu tur cos a wordo 
para aña pasa door di e pandemia. Pa cu e tema di Corporate 
Governance Code, Gabinete Wever-Croes a bin ta hopi activo 
desde 2019. 


E Corporate Governance Code ta e codigo/reglanan cu ta 
regula e gobernacion den entidadnan di Gobierno, pues con 
e control y supervicion mester tuma luga riba companianan 
estatal. Minister President Evelyn Wever-Croes a institui un 
comision cu ta encarga pa traha riba lo necesario pa tin un bon 
codigo pa loke ta trata nos companianan estatal. 


Basa riba investigacionnan cu a ser haci di kico ta e posicion 
di corporate governance bou tur instancia semi-publico, e 
comision a prepara un "nul-meting" corporate governance. 
E comision aki a busca tur informacion necesario pa loke ta 
trata e leynan y reglanan y tambe e temanan di cumplimento 
door di e directornan y e miembronan di hunta di comisario 
di e companianan aki. Esakinan ta informacionnan clave pa 
yega na e normanan necesario cu nos companianan estatal y 
institutonan semi publico mester cumpli cu ne. Tambe a tene 
hopi entrevista cu esnan envolvi den esaki y e resultadonan a 


ser publica den un documento di “nul-meting” cu lo ser publica 
awor. 


Na Aruba tin varios punto cu no ta wordo cumpli segun e 
reglanan di corporate governance. Pero tambe hopi compania 
a tuma riba nan mes pa practica e reglanan di corporate 
governance manera mester ta apesar cu den gobernacionnan 
anterior no tawata tin mucho enfoke riba e tema aki. Por a 
nota cu durante gobernacion anterior “corporate governance” 
no tawata existi ya cu e gobernantenan tawata haci y deshaci 
den e companianan estatal. Gobierno anterior tawata pone e 
companianan aki paga gastonan di viahe di gobierno. 


Desde cu Gabinete Wever-Croes a sinta e reglanan pa cu 
corporate governance a bira un prioridad, asina dunando 
espacio na e companianan estatal pa carga nan mesun 
responsabilidad. Awor ta trahando pa mira unda y con por 
mehora e corporate governance code di companianan estatal. 


E documento cu yama Nul Meting Corporate Governance, lo 
ser publica riba e website di Prome Minister: pmo.arubagov. 
org. Den cuadro di transparencia, tur esnan cu ta interesa pa 
lesa esaki por bay riba e website aki y haña e documento. 
Importante pa notifica cu e “nul meting” no ta score mucho 
positivo riba tur punto pero pa Gabinete Wever-Croes ta 
importante pa cuminsa cu un base-line assessment pa asina 
mehora e corporate governance den e companianan estatal. 





Informacion di Gobierno transparente! 

MINISTER DI FINANSA, ASUNTONAN ECONOMICO Y CULTURA | 





__ MINISTER XIOMARA MADURO . 


Minister Xiomara Maduro ta informa: 
Door di demanda popular ta bai ripiti e programa tocante di 
e proyecto di SISSTEM di e Serie. di Programa di television 








Minister Xiomara Maduro ta informa cu door di e tantisimo 
reaccion positivo riba e programa di proyecto SISSTEM, lo bay 
ripiti e programa aki diaranson 3 di februari pa 7'or di anochi na 
TeleAruba y riba pagina di facebook di Gabinete Wever-Croes. 


Durante die programa varios invitado local y internacional lo hiba 
palabra y lo elabora riba e proyecto di SISSTEM - Sustainable 





Minister di Finansa, 
Asuntonan Economico y Cultura 


uit d Progromo 


Reactivando Nos Economia 


son 
3 difebruari 202117:00 PM 
Topiconan: 
Proyeccion economico 2021, 
Economia Informal y Control di Prij: 
Sintonisa 


EN 


GABINETE WEVER CROES 


TELEARUBA- CANAL 13 





Island Solutions for Science, Technology, Engineering and 
Mathematics y su importancia pa e economia di Aruba. 


E programa aki ta e di seis programa di e Serie di programa 
"Aruba Fuerte y Resiliente - Reactivando nos Economia' cu ta 
brinda informacion tocante e trabounan pa reactiva economia 
di Pais Aruba. 





IMPORTANT NSP ANNOUNCEMENT: COVID-19 CRISIS 

Minister Xiomara Maduro a reuni cu Qredits 


TIN MAS FONDO DISPONIBEL PA MICRO 
CREDITO NA INTERES REDUCI 





1 








4 Y à 
Siman pasa Minister Maduro a reuni cu e CEO di Qredits 
Hulanda sr. Elwin Groenevelt y sr. Oliver Vieira di Qredits 
Aruba. Minister Maduro a gradici Qredits pa nan yudansa pa 
brinda micro credito na interes reduci na mas di 100 compania 


chikito y mediano na Aruba pa asina nan por a enfrenta y 
surpasa e efectonan di e pandemia. 



























Sr Groeneveldt a informa cu Qredits a bolbe pone un suma 
disponibel pa asina por sigui brinda fiansa na interes reduci 
pa sigui yuda e companianan chikito y mediano. Banda di 
esaki e ehecutivonan di Qredits a splica riba e bunita proyecto 
'BeYourOwnBoss' na unda hobennan di EPI lo wordo prepara 
pa bira futuro 'entrepreneurs' di nos Pais. 

A PA BO VACUNA 

GOBIERNO DI ARUBA 


E pre registacion pa haya e vacuna ta cuminsa entrante 1 februari 2021 via e Aruba Health App. 
Download e app riba App Store (Apple), Google Playstore (Android) of via browser. 

+ Registration — App — Call Center 


Aruba Health App Vaccine — Registration 


SI BO TIN E APP CABA, UPDATE E OF DELITE E APP Y INSTALA DI NOBO. 

ARUBA PROGRESA 


(= 
PA MANDA PREGUNTA: 


Email: PREGUNTAGARUBACOVIDIS.ORG 
Whatsapp: 597 1213 

GOBIERNO DI ARUBA 

Departamento di Salud Publico: 


UPDATE 2 DI FEBRUARY 2021 


Segun resumen di awe 55 persona a recupera, a registra un total di 42 caso nobo di Covid-19, di cual 3 tano 
residente. Cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 714 test. ‘Postivity rate’ entre nos residentenan ta 15%. 


Activo tin awe 321 caso, cantidad di fayecido relaciona cu Covid-19 ta 59. 


Hospital ta informa cu tin un total di 20 persona interna di cual 9 ta den Cuido Intensivo y 11 riba unidad general di 
covid. Edad promedio di esnan ingresa pa extra cuido ta 64 afia. 





We ARUBA COVID-19 

Mantene Beach cera Max 4 persona 
distancia 12'or AM - 5'or AM na mesa 

